Ana-bacı məğrur vüqarıdır yamacımın
Solub gül çöhrəsi ay üzlü Mələk bacımın,  
Dərd-qəm alıb aparıb, olmaz tayı acımın!  
 
Ağlar hər halı ilə bacım ağrı-acıma, 
Başım üstə durar, bər-bəzəyidir tacımın. 

Bacı, Ana əvəzi sarar qanlı yaramı, 
Kəsilib qol-budağı peyğəmbər ağacımın. 

Bu dünya ki,var özəl, gözəlliyə bəladır,  
Ana-bacı məğrur vüqarıdır yamacımın!  

Vəfa göstərər yar doğru yolda qardaşına, 
Bacım əhdimin ilqarıdır Həqq amacımın. 

Edirəm canı qurban vətən-insan yoluna, 
Çəkir bacı dərdi, miskin ac-yalavacımın. 

Ailənin yanan çırağıdır gözəl bacım,  
İşıq saçar qaranlığa nuru siracımın. 

Bacı qardaşa Rauf tək mehriban Anadır, 
Kimsəsiz bəşərə sevgi lazım meracımın!
Qəzəllər